Til medlemmene i Bedriftsidrettslaget ved Norges miljø- og biovitenskapelige universitet (NMBU-BIL)

Oslo, 09.05.21

Innkalling til årsmøte i NMBU-BIL 2021

Styret innkaller herved til årsmøte i NMBU-BIL.

Årsmøtet avholdes **onsdag 09.juni kl 16:30** på **NMBU Campus Ås, Veterinærbygningen, eksakt møterom annonseres senere. Det vil også bli mulighet for å delta via Teams.**

Saker som et medlem ønsker behandlet på årsmøtet, må sendes styret senest **26.mai** til bil@nmbu.no.

Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på epost og på NMBU-BILs hjemmeside: <https://www.nmbu.no/ansatt/foreninger/nmbu-bil>

For å ha stemmerett og kunne velges til verv må man ha vært medlem av NMBU-BIL i minst én måned, fylle minst 15 år i det kalenderåret årsmøtet avholdes, og ha gjort opp sine økonomiske forpliktelser til NMBU-BIL. Alle medlemmer har uansett møterett, talerett og forslagsrett.

For mer informasjon om årsmøte samt regler om stemmerett, valgbarhet, forslagsrett mv., se idrettslagets lov § 5 til § 8. Ved spørsmål som gjelder årsmøtet, kan Christer Wiggen Johnsen kontaktes på christerwiggen.johnsen@nmbu.no eller tlf: 99 22 35 39.

Velkommen til årsmøte!

Med vennlig hilsen

Styret